[image: image1.jpg]



ΔΗΜΟΣ ΚΙΛΚΙΣ
ΓΡΑΦΕΙΟ ΤΥΠΟΥ ΚΑΙ ΕΠΙΚΟΙΝΩΝΙΑΣ
   e-mail:  journalist@dhmoskilkis.gr              www.e-kilkis.gr
Γ. ΚΑΠΕΤΑ 17 -  Τ.Κ. 61100 ΤΗΛ. 2341352149  
ΔΕΛΤΙΟ ΤΥΠΟΥ
21-8-2026
Νέος συνθετικός χλοοτάπητας στον Β’ Δημοτικό Βρεφονηπιακό Σταθμό Κιλκίς 
Ένα εντυπωσιακό καταπράσινο χαλί απλώνεται στον αύλειο χώρο του Β’ Δημοτικού Βρεφονηπιακού Σταθμού Κιλκίς. 
Είναι ο καινούριος συνθετικός χλοοτάπητας, που στρώθηκε στον περιβάλλοντα χώρο της προσχολικής δομής για την αύληση και το παιχνίδι των παιδιών. 
Η εγκατάσταση νέου συνθετικού χλοοτάπητα κρίθηκε αναγκαία εξαιτίας της διάβρωσης των δαπέδων ασφαλείας.
Οι παρεμβάσεις που έγιναν περιλάμβαναν την αποξήλωση του πλαστικού δαπέδου, την τοποθέτηση γεωυφάσματος εδαφοκάλυψης, αντικραδασμικού υποστρώματος για την ασφάλεια των παιδιών και τεχνητού χλοοτάπητα.
Τις εργασίες διαμόρφωσης του προαύλειου χώρου επιθεώρησαν, χθες, επισκεπτόμενοι τον Β’ Δημοτικό Βρεφονηπιακό Σταθμό ο Δήμαρχος Κιλκίς Δημήτρης Κυριακίδης και ο Αντιδήμαρχος Παιδικής Μέριμνας Δημήτρης Θεοδωρίδης, συνοδευόμενοι από την αναπληρώτρια Διευθύντρια των Δημοτικών Παιδικών και Βρεφονηπιακών Σταθμών Νικολέτα Αναστασιάδου, και συνομίλησαν με τον ανάδοχο Δημήτρη Νίκογλου για τα τεχνικά χαρακτηριστικά του έργου και για την έγκαιρη παράδοσή του πριν από την έναρξη λειτουργίας του Σταθμού, μετά την περίοδο των διακοπών.     
Το έργο του συνθετικού χλοοτάπητα υλοποιείται με δημοτικά έσοδα.
